CELEX: 62014CN0189
Language: et
Date: 2014-04-16 00:00:00
Title: Kohtuasi C-189/14: Eelotsusetaotlus, mille on esitanud Eparchiako Dikastirio Lefkosias (Küpros) 16. aprillil 2014  – Bogdan Chain versus Atlanco LTD

30.6.2014   
            
            
               ET
            
            
               Euroopa Liidu Teataja
            
            
               C 202/12
            
         Eelotsusetaotlus, mille on esitanud Eparchiako Dikastirio Lefkosias (Küpros) 16. aprillil 2014 – Bogdan Chain versus Atlanco LTD
   (Kohtuasi C-189/14)
   2014/C 202/14
   Kohtumenetluse keel: kreeka
   
      Eelotsusetaotluse esitanud kohus
   
   Eparchiako Dikastirio Lefkosias (Nicosia ringkonnakohus)
   
      Põhikohtuasja pooled
   
   
      Kaebuse esitaja: Bogdan Chain
   
      Vastustaja: Atlanco LTD
   
      Eelotsuse küsimused
   
   
               1.
            
            
               Kas asjaolu, et määruse (EÜ) nr 883/2004 (1) artikli 13 lõike 1 ja rakendusmääruse nr 987/2009 (2) artikli 14 lõike 5 punkti b kohaldamisala hõlmab „[isikut], kes tavaliselt töötab kahes või mitmes liikmesriigis”, tuleb tõlgendada nii, et kohaldamisala hõlmab ka olukorda, kus [lk 2] isik töötab ühe tööandjaga, kes asub Euroopa Liidu liikmesriigis, sõlmitud töölepingu alusel kahes muus liidu liikmesriigis, isegi kui:
               
                           a)
                        
                        
                           teine liikmesriik, kuhu isik tööle asub, ei ole veel kindlaks määratud ning seda ei ole võimalik vormi A1 taotlemise ajal töö eripära tõttu ette näha, st kui töötajad teevad lühiajaliselt eri liikmesriikides ajutist tööd,
                           või
                        
                     
                           b)
                        
                        
                           kui töötamise kestust esimeses ja/või teises liikmesriigis ei ole võimalik töö eripära tõttu veel kindlaks määrata või ette ennustada, st kui töötajad teevad lühiajaliselt eri liikmesriikides ajutist tööd?
                        
                     
         
               2.
            
            
               Kui vastus esimesele küsimusele on jaatav, kas rakendusmääruse nr 987/2009 artikli 14 lõike 5 punkti b võib tõlgendada nii, et määruse nr 883/2004 artikli 13 lõike 1 kohaldamisel viidatakse sõnadega „[isik], kes tavaliselt töötab kahes või enamas liikmesriigis” ka olukorrale, kus kahes erinevas liikmesriigis töötamise vahele jäävad ajavahemikud, mil isik ei tööta, kuid mille jooksul kehtib tema suhtes edasi sama tööleping?
            
         
               3.
            
            
               Kui vastus esimesele küsimusele on jaatav, kas asjaolu, et pädev liikmesriik ei väljasta vormi A1, välistab määruse nr 883/2004 artikli 13 lõike 1 punkti b kohaldamise?
            
         
               4.
            
            
               Kas rakendusmääruse nr 987/2009 artikli 16 lõige 5 ja/või artikli 20 lõige 1 või mis tahes muu nimetatud rakendusmääruse artikkel kohustavad liikmesriiki esialgse otsuse, mille viibimiskoha liikmesriik on kohaldatava õiguse kohta teinud, alusel omal algatusel väljastama vormi A1, ilma et asjassepuutuv tööandja peaks pädevale liikmesriigile täiendava taotluse esitama?
            
         
      (1)  Euroopa Parlamendi ja nõukogu 29. aprilli 2004. aasta määrus (EÜ) nr 883/2004 sotsiaalkindlustussüsteemide koordineerimise kohta (ELT L 166, lk 1; ELT eriväljaanne 05/05, lk 72).
   
      (2)  Euroopa Parlamendi ja nõukogu 16. septembri 2009. aasta määrus (EÜ) nr 987/2009, milles sätestatakse määruse (EÜ) nr 883/2004 (sotsiaalkindlustussüsteemide koordineerimise kohta) rakendamise kord (ELT L 284, lk 1).